Cuneiform Tablet Kt n/k 566 (AKT 2 29)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma šu-be-lúm-ma a-na ú-ṣú-ur-ší-IŠTAR qí-bi-ma 30 ma-na AN.NA a-na tá-ad-mì-iq-tim a-dí-na-kum ší-im AN.NA-ki-a še-bi-lam ù KÙ.BABBAR ša li-bi₄-kà ša DUB-ṭù-pì-kà šé-bi-lam ú-lá ta-áš-ta-na-me ki-ma KÙ.BABBAR i ṣé-ri-a ma-dam i-lé-qé-ú a-ḫi a-ta ki-ma a-na-ku a-na té-er-tí-kà na-aḫ-da-ku-ni ú a-ta i-ḫi-id-ma KÙ.BABBAR ša li-bi₄-kà šé-bi₄-lam a-na É kà-ri-im qá-tí lá ta-kà-lá-a qá-tí-i i-da-dí-a KÙ.BABBAR 32 ma-na ša i-dí-ku-ba-am tù-šé-bi₄-lá-nim ší-ma-am ni-iš-a-am-ma mì-iš-lam AN.NA ú mì-iš-lam {TÚG}ṣú-ba-tim ni-iš-a-ma-ma ki-ma-ma DUMU šu-ku-bi₄-im DUMU a-šur-be-el-a-wa-tim i-ra-de₈-a-kum a-ḫi a-ta ki-ma a-na-ku a-na-kam a-na té-er-tí-kà na-aḫ-da-ku-ni ú a-ta a-ma-kam a-na té-er-tí-a i-ḫi-id